Πάουλο Κασόμα

Ο Αντόνιο Πάουλο Κασόμα (, 6 Ιουνίου 1951 - ) είναι πολιτικός από την Ανγκόλα, που χρημάτισε ο τελευταίος πρωθυπουργός του αφρικανικού κράτους από τις 30 Σεπτεμβρίου του 2008 ως τις 4 Φεβρουαρίου 2010, οπότε η θέση καταργήθηκε."Angola names new PM after polls", AFP, 26 Σεπτεμβρίου 2008. Από το 2010 ως το 2012 χρημάτισε πρόεδρος της Εθνοσυνέλευσης της Αγκόλας.

 Βιογραφία 
 Νεανικά χρόνια 
Γεννήθηκε στο δήμο Ρανγκέλ, στην πρωτεύουσα Λουάντα. Σπούδασε ηλεκτρολόγος μηχανολόγος.

 Πολιτική σταδιοδρομία 
Από το 1978 ως το 1979 ο Κασόμα ήταν υφυπουργός Αμύνης, αρμόδιος για Όπλα και για Τεχνολογία. Στη συνέχεια ορίστηκε υφυπουργός συγκοινωνιών και επικοινωνιών από το 1989 ως το 1992. Στις 9 Απριλίου του 1992 έγινε υπουργός Εδαφικής Διοίκησης."Apr 1992 - Election date - Cabinet changes", Keesing's Record of World Events, Volume 38, April, 1992 Angola, Page 38851.
Στη συνέχεια ανέλαβε κυβερνήτης της επαρχίας Χουάμπο και πρώτος γραμματέας του Λαϊκού Κινήματος για την Απελευθέρωση της Ανγκόλας (MPLA) στην επαρχία αυτή."Angola: Official notes improved military situation in Huambo Province", Angop news agency web site (nl.newsbank.com), 19 November 2001. Ο Κασόμα έδωσε την ευκαιρία σε πολλούς λευκούς γεωργούς, οι οποίοι είχαν χάσει τη γη τους λόω του αναδασμού στη Ζιμπάμπουε, να εγκατασταθούν ξανά στην επαρχία Χουάμπο, σε 10.000 εκτάρια παραμελημένης γης"Angolan state governor offers land to Zimbabwe's white farmers" , Associated Press (highbeam.com), 11 Φεβρουαρίου 2002."Greener pastures for Zimbabwe's farmers", BBC News, 12 Φεβρουαρίου 2002.. Αυτό έγινε ειδικά στην Τσιπίπα, ενώ τους επιτράπηκε να καλλιεργήσουν καλαμπόκι. Ο Κασόμα εξελέγη στο Πολιτικό Γραφείο του MPLA από το 5ο τακτικό συνέδριο του Κινήματος, το Δεκέμβριο του 2003.

 Πρωθυπουργία 
Έπειτα από τη νίκη του κόμματός του στις βουλευτικές εκλογές το Σεπτέμβριο, ο Κασόμα επελέγη από το Πολιτικό Γραφείο του κινήματός του ως πρωθυπουργός, στις 26 Σεπτεμβρίου του 2008."MPLA indica Fernando da Piedade para presidente da Assembleia Nacional" , Angola Press, 26 Σεπτεμβρίου 2008 (στα πορτογαλικά). Ο Πρόεδρος Ζοζέ Εντουάρντο ντος Σάντος διόρισε επίσημα (30 Σεπτεμβρίου) τον Κασόμα στην πρωθυπουργία και με το ίδιο διάταγμα ο Κασόμα έπαψε να είναι Κυβερνήτης της επαρχίας Χουάμπο."Angolan president appoints new prime minister", Xinhua (People's Daily Online), 1 Οκτωβρίου 2008. Η ορκωμοσία του νέου πρωθυπουργού έγινε την ίδια μέρα ενώπιον του Προέδρου, στο Προεδρικό Μέγαρο στη Λουάντα. Την επομένη ημέρα διορίστηκε και η κυβέρνησή του, με 35 μέλη, από τα οποία τα 17 αποτελούσαν νέα πρόσωπα στην κυβέρνηση."Angola's new cabinet unveiled" , AFP (IOL), 1η Οκτωβρίου 2008.

Το 2010 η θέση του Πρωθυπουργού καταργήθηκε.

Στις 28 Ιουνίου 2013 ο Κασόμα διορίστηκε πρόεδρος της Επιτροπής των Διευθυντών της Banco Espírito Santo Angola, μιας μεγάλης τράπεζας στην Ανγκόλα."Banco Espírito Santo Angola nomeia Paulo Kassoma para presidência do Conselho de Administração" , Angola Press Agency, 28-6-2013 . Συνακόλουθα αντικαταστάθηκε στην βουλευτική έδρα του στις 18 Ιουλίου 2013."MPs pass laws authorising award of oil blocks" , Angola News Agency, 18-7-2013.

 Παραπομπές 

 Εξωτερικοί σύνδεσμοι 


Κατηγορία:Πρωθυπουργοί της Ανγκόλας